als_Latn dik_Latn sag_Latn
Hazard u transferua nga Lille te blutë e Lodrës në vitin 2012 dhe gjatë eksperiencës në Premier League ka shënuar 25 gola në 76 ndeshje.
Eden Hazard snobon Realin e Madridit. Futbollisti belg, i cili kohët e fundit është përfolur për një kalim të mundshëm në Santiago Bernabeu, këmbëngul se nuk ka asnjë interes për gjigantët spanjollë dhe se është i fokusuar vetëm te blutë e Londrës, që drejtohen nga Jose Mourinho. Sipas Hazard, klubi që po i bën ëndrrat e tij realitet është vetëm Chelsea.
“Unë zgjodha Chelsean sepse e dija që do të kisha mundësi për të luajtur. Ky është viti im i tretë me këtë skuadër dhe për këtë jam i lumtur. Nuk di të them nëse jam një aset i çmuar i klubit, më mjafton fakti që kam kënaqësinë të luaj rregullisht. Nuk kam nostalgji për Ligën e parë franceze, sepse unë mendoj për të ardhmen, jo për të kaluarën”.
Duke folur për mediat franceze, Hazard këmbëngul se Chelsea është një ekip më i kompletuar se Paris Saint Germain.
“Parisi ka lojtarë të mëdhenj, por Chelsea është skuadër me më shumë eksperiencë dhe ka më shumë lojtarë cilësorë në disa pozicione. Të mos harrojmë se ne edhe në Champions kemi më shumë pervojë. Unë kurrë nuk kam thënë se do të largohesha nga Chelsea vetëm për Realin e Madridit. Klubi i vetëm që i bën ëndrra e mia realitet është pikërisht Chelsea.
Hazard u transferua nga Lille te blutë e Lodrës në vitin 2012 dhe gjatë eksperiencës në Premier League ka shënuar 25 gola në 76 ndeshje.
als_Latn als_Latn als_Latn als_Latn als_Latn als_Latn